Campionatul European de Handbal Feminin pentru Tineret din 2019
Campionatul European de Handbal Feminin pentru Tineret din 2019 a fost a XII-a ediție a turneului organizat de Federația Europeană de Handbal și s-a desfășurat la Győr, în Ungaria, între 11 și 21 iulie 2019. Începând cu ediția din 2019 a fost introdus un nou sistem, care a prevăzut trei turnee finale separate: turneul principal din Ungaria, la care au luat parte 16 echipe cel mai bine clasate din punct de vedere al coeficienților EHF, și alte două turnee grupate sub titulatura Campionatele EHF Feminin U19, organizate în Lituania și Bulgaria, la care au luat parte 18 echipe cel mai slab clasate din punct de vedere al coeficienților EHF.